Publication: Magyar Közlöny
Issue: MK-2004-7 (Year: 2004, Number: 7)
Era: 2004-2010
Section: a 2/1995. (II. 22.) PM rendelethez]
Paragraph Index: 570

2. A munkaterület rövid, jellemzõ leírása A befektetési tanácsadás befektetési eszközre [átruházható értékpapír; pénzügyi határidõs ügylet; határidõs kamatláb szerzõdés; kamatláb, deviza- és tõke-csereügylet (swap); opció az elõbb felsorolt eszközök és az opció megszerzésére vagy elidegenítésére], illetve a tõkepiacra vonatkozó olyan értékelést is tartalmazó elemzés, javaslat ellenszolgáltatás fejében történõ átadása, amelynek célja, hogy ezek ismeretében az ügyfél olyan döntést hozzon, amely alapján a saját vagy más pénzét, egyéb vagyontárgyát részben vagy egészben a tõkepiac hatásaitól teszi függõvé, kockáztatja. A befektetési szakértõ feladata: — A befektetési alapkezelõ által, a meghirdetett befektetési elveknek megfelelõ befektetési alap kialakítása és a befektetési alap portfóliójában lévõ egyes eszközelemeknek (befektetési eszköz vagy ingatlan) a befektetési alapkezelõ döntése alapján a befektetési alap meghirdetett befektetési elveihez igazodó adásvétele. — A befektetõ által a portfóliókezelési tevékenységet végzõ szervezet (hitelintézet, befektetési vállalkozás, befektetési alapkezelõ) rendelkezésére bocsátott, meghatározott feltételek mellett, egyedi módon, a befektetõ által adott megbízás alapján befektetési eszközök befektetése és kezelése a befektetõ javára azzal, hogy a befektetõ a megszerzett befektetési eszközökbõl eredõ kockázatot és hozamot, így különösen annak nyereségét és veszteségét, közvetlenül viseli. — A befektetési alapkezelõ és a portfóliókezelési tevékenységet végzõ szervezet back office területének vezetése.

Source: https://magyarkozlony.hu/hivatalos-lapok/046b40a3328c105522a67126dc867dd1214d738e/dokumentumok/9d522a734660f4b1e326115af30177e90fc5adb8/letoltes